རྒྱ་ནག་གཞུང་གིས་མི་མང་གི་སློབ་གསོ་དང་།འཕྲོད་བསྟེན།དཔལ་འབྱོར།ཆབ་སྲིད་སོགས་ཀྱི་རང་དབང་ཐོག་དམ་དྲགས་ཤུགས་ཆེན་བྱེད་བཞིན་ཡོད་པ་ལྟར།ཕྱི་ལོ་༡༩༨༠ཙམ་ནས་བཟུང་རྒྱ་ནག་ནང་འཆར་ལྡན་བུ་སྐྱེས་ཀྱི་སྲིད་ཇུས་ལག་བསྟར་བྱས་ཏེ་བྱིས་པ་གཅིག་ལས་སྐྱེས་མི་ཆོག་པ་བཟོས་ཡོད་པ་མ་ཟད།བྱིས་པ་ཞིག་སློབ་འཇུག་བྱེད་པར་ཉུང་མཐར་ཡང་ལོ་ན་༦ཟིན་དགོས་ཀྱི་ཡོད་པ་དང་།དེ་བཞིན་འཕྲོད་བསྟེན་ཐད་ནས་བྱིས་པའི་འོ་ཕྱེ་སོགས་ཟས་རིགས་རྫུན་མ་བཙོང་བ་དང་།ཚད་ལྡན་མིན་པའི་འགོག་སྨན་འགོག་ཁབ་རིགས་བེད་སྤྱོད་བྱས་པའི་གནད་དོན་ཐེངས་མང་བྱུང་ཡོད་པ་རེད།དཔེར་ན།ཉེ་སྔོན་རྒྱ་ནག་ཁྲང་ཁྲིན་ཞེས་པའི་སྨན་སྦྱོར་ཚོང་གཉེར་ཁང་ཞིག་གིས་ཚད་ལྡན་མིན་པའི་བྱིས་པའི་ནད་རིགས་སྔོན་འགོག་གི་སྨན་ཁབ་འབོར་ཆེན་བེད་སྤྱོད་བྱས་པའི་གནད་དོན་ཤེས་རྟོགས་བྱུང་སྟེ།བྱིས་པའི་ཕ་མ་མང་པོར་བློ་འཚབ་ཆེན་པོ་བསླངས་ཡོད་པ་རེད།ཕྱིས་སུ་གནད་དོན་དེ་དང་འབྲེལ་ཡོད་ཀྱི་སྨན་སྦྱོར་ཁང་དེའི་འགན་འཛིན་སོགས་མི་གྲངས་༡༥འཛིན་བཟུང་བྱས་ཡོད་པ་རེད།